চিন্নাস্বামী কাণ্ডে বিচার বিভাগীয় কমিশন গড়ল কর্নাটক সরকার

ওয়েব ডেস্ক: বেঙ্গালুরুর (Bengaluru) চিন্নাস্বামী স্টেডিয়ামে (Chinnaswamy Stadium) পদপিষ্টের ঘটনায় হাইকোর্টের প্রাক্তন বিচারপতি মাইকেল ডি’ কুনহার নেতৃত্বে এক সদস্যের বিচার বিভাগীয় কমিশন গঠন করল কর্নাটক সরকার (Karnataka Government)। তদন্ত করে ৩০ দিনের মধ্যে রিপোর্ট পেশ করার নির্দেশ দেওয়া হয়েছে।

রয়্যাল চ্যালেঞ্জার্স বেঙ্গালুরু (RCB), অনুষ্ঠানের ইভেন্ট ম্যানেজার ডিএনএ (DNA), কেএসসিএ-র (KSCA) কর্তাদের গ্রেফতার করার নির্দেশের পাশাপাশি বেঙ্গালুরুর পুলিশ কর্তাসহ বেশ কিছু শীর্ষস্থানীয় পুলিশকর্তাকেও অবিলম্বে সাসপেন্ডের নির্দেশ দিয়েছেন মুখ্যমন্ত্রী সিদ্দারামাইয়া।

আরও পড়ুন: ৯ গোলের থ্রিলার! ফ্রান্সকে হারিয়ে নেশনস লিগের ফাইনালে স্পেন

কাব্বন পার্ক থানায় (Cubbon Park PS) ফ্রাঞ্চাইজি আরসিবি, ইভেন্ট ম্যানেজমেন্ট কোম্পানি ডিএনএ এবং কর্নাটক স্টেট ক্রিকেট অ্যাসোসিয়েশনের প্রশাসনিক কমিটির বিরুদ্ধে এফআইআর দায়ের হয়েছে।

কীভাবে অনুষ্ঠানের অনুমতি মিলল, ভিড় নিয়ন্ত্রণের জন্য কী কী ও কেমন পদক্ষেপ নেওয়া হয়েছিল, ভিড় সামলাতে আরসিবি এবং কেএসসিএ কতটা দায়িত্ব নিয়েছিল, সেই সঙ্গে ওই অনুষ্ঠানে ইভেন্ট ম্যানেজার ডিএনএ-র ভূমিকা তদন্তে খতিয়ে দেখা হবে বলে জানা গিয়েছে।