আজ আরসিবির বিরুদ্ধে কী হতে পারে কেকেআর একাদশ

বেঙ্গালুরু: এবারের আইপিএলে (IPL 2024) এক অদ্ভুত ট্রেন্ড লক্ষ করা যাচ্ছে। সব ম্যাচেই জিতছে হোম টিম। হ্যাঁ, সব ম্যাচেই। ইডেন গার্ডেন্সে (Eden Gardens) চার রানে জিতে খাতা খুলেছে কলকাতা নাইট রাইডার্স (KKR)। কিন্তু আজ রয়্যাল চ্যালেঞ্জার্স বেঙ্গালুরুর (RCB) বিরুদ্ধে চিন্নাস্বামী স্টেডিয়ামে (Chinnaswamy Stadium) খেলা। জিততে হলে তাই ট্রেন্ড ভাঙতে হবে শ্রেয়স আইয়ারদের (Shreyas Iyer)।

কেকেআরের মেন্টর গৌতম গম্ভীর (Gautam Gambhir) খুব বেশি পরিবর্তন কিংবা এক্সপেরিমেন্ট করায় বিশ্বাসী নন। প্রথম ম্যাচের উইনিং কম্বিনেশন নিশ্চয়ই ভাঙতে চাইবেন না তিনি। তবে ব্যাটিং অর্ডারে বদল ঘটতেই পারে। যেমন সুনীল নারিনকে (Sunil Narine) দিয়ে হায়দরাবাদের বিরুদ্ধে ওপেন করিয়ে কাজ হয়নি। শুক্রবার ভেঙ্কটেশ আইয়ারকে ওপেন করানো হতেই পারে।

আরও পড়ুন: হার্দিককে পাল্টা দিলেন রোহিত!

অধিনায়ক প্রথম ম্যাচে হতাশ করেছেন। আজ তাঁর কিছু করে দেখানোর দিন। একই কথা প্রযোজ্য নীতীশ রানার ক্ষেত্রেও। নাইট সমর্থকরা চাইবেন, ইডেনে যেখানে শেষ করেছিলেন, চিন্নাস্বামীতে সেখানেই শুরু করুন আন্দ্রে রাসেল (Andre Russell)। ক্যারিবিয়ান দৈত্যের যা পেশীশক্তি তাতে কোনও মাঠই তাঁর জন্য যথেষ্ট বড় নয়, চিন্নাস্বামী তো খুবই ছোট।

২৪.৭৫ কোটি টাকা মূল্যের মিচেল স্টার্ক (Mitchell Starc) প্রথম ম্যাচ প্রায় হারিয়েই দিয়েছিলেন। ইতিমধ্যেই সোশ্যাল মিডিয়ায় তাঁর মুণ্ডপাত চলছে। তবে বহু যুদ্ধের সফল সৈনিক অজি পেসার। এখনই তাঁকে নিয়ে গেল গেল রব করার কিছু নেই। টি২০ ফর্ম্যাটটাই বোলারদের বধ্যভূমি, বিশেষ করে খেলা যদি ভারতের মাটিতে হয়।

কেকেআরের সম্ভাব্য একাদশ: ফিল সল্ট, সুনীল নারিন, ভেঙ্কটেশ আইয়ার, শ্রেয়স আইয়ার, নীতীশ রানা, আন্দ্রে রাসেল, রমনদীপ সিং, রিঙ্কু সিং, মিচেল স্টার্ক, হর্ষিত রানা, বরুণ চক্রবর্তী, (ইমপ্যাক্ট প্লেয়ার: সুযশ শর্মা)